Ollie Viljoen oorlede | Maroela Media
Die bekroonde musikant Ollie Viljoen is Sondagoggend in die ouderdom van 76 oorlede.
Viljoen se dogter, Enel, het Sondagaand die nuus aan Maroela Media bevestig. Enel sê haar pa het Sondagoggend in sy slaap heengegaan nadat hy verlede week weer in die hospitaal opgeneem is.
Enel sê haar pa is vroeër die week in die Mediclinic Panorama in Kaapstad geopereer weens ernstige probleme met sy bloedsomloop.
Viljoen was einde Julie ook in die hospitaal opgeneem en is op 1 Augustus ontslaan nadat hy onder meer behandeling vir hartversaking ontvang het.
Enel sê haar broer was by hulle pa toe hy gesterf het. "Sy humorsin en warm geaardheid sal ons altyd bybly. Hy was 'n man van vele talente gewees. My pa was 'n entertainer gewees. Van musiek tot televisieprogramme, radioprogramme en storievertel. Hy het selfs 'n boek geskryf."
Viljoen het in 2007 van Gauteng na die Wes-Kaap verhuis vir sy aftrede. Hy het hom steeds besig gehou met CD-opnames, toere, produksies en solovertonings dwarsoor die land. Viljoen het in Gordonsbaai gewoon.
Huldeblyke stroom intussen in vir die bekroonde trekklavierspeler.
dogter dood hospitaal Ollie Viljoen oorlede
Man sê hy jaag om enjin te toets
Sal U regtig mis. Rus in Vrede . Sterkte vir Familie
Oom Ollie was n Legend! Rus in vrede oom Ollie
Watter treurige tyding! Ons gaan hom mis Saterdae op RSG..
Innige simpatie en medelye met die familie. RIV Ollie….
Ai Olla, onthou jy nog? 'n Jaar of wat gelede een oggend sit jy en ek, Enel en Erina hier in ons kombuis en skerts oor wat ek eendag op jou begrafnis moet sing. Op 'n stadium slaan jy jou hande op de tafelblad en bars uit van die lag "….besef julle ons is besig om my begrafnis te bespreek?". Jy vra toe of ek 'Danny Boy' vir Enel sal sing. Terwyl ek sing stroom die jou trane oor jou wang. Dit was 'n ongelooflike kompliment vir my Olla, baie dankie!! Rus in vrede ou maat, jy verdien dit oor… Lees meer »